**চামরাজনগর জেলা** (কন্নড়: ಚಾಮರಾಜಜನಗರ) ভারতের কর্ণাটক রাজ্যের দক্ষিণতম জেলা। এটি ১৯৯৯ সালে মূল মহীশূর জেলা থেকে উতকীর্ণ করা হয়েছিল। চামরাজনগর শহরটি এই জেলার সদর দফতর।

এটি কোডাগু জেলা ও বেঙ্গালুরু গ্রামীণ জেলার পরে কর্ণাটকের ৩০টি জেলার মধ্যে তৃতীয় সর্বনিম্ন জনবহুল জেলা .

ইতিহাস
------

চামারজনগর আগে শ্রী আরিকোত্তরা নামেও পরিচিত ছিল। মহীশূরের রাজা ওয়াদাইয়ার রাজা চামরাজ ওয়াদেয়ার এখানে জন্মগ্রহণ করেছিলেন এবং তাই এই জায়গার নামকরণ করা হয় তাঁর নামে। বিজয়া পার্শ্বনাথ বাসাদি নামে একটি পবিত্র জৈন মন্দিরটি ১১১৭ খ্রিস্টাব্দে হোয়সল রাজা গঙ্গরাজের সেনাপতি পুনিষদন্ডনায়ক দ্বারা নির্মিত হয়েছিল।

ভূগোল
-----

কর্ণাটকের দক্ষিণতম জেলা হওয়ায় চামরাজনগর জেলা তামিলনাড়ু এবং কেরালার রাজ্যের সীমান্তবর্তী জেলা। জেলাটির উত্তর দিকে রয়েছে রামনগর ও মাণ্ড্য জেলা, উত্তর-পশ্চিমে রয়েছে মহীশূর জেলা, পশ্চিম দিকে রয়েছে কেরালা রাজ্যের বয়নাড়ু জেলা, দক্ষিণ-পশ্চিমে রয়েছে তামিলনাড়ু রাজ্যের নীলগিরি জেলা, দক্ষিণে রয়েছে ইরোড়ু জেলা, পূর্ব দিকে রয়েছে ধর্মপুরী জেলা এবং উত্তর-পূর্ব দিকে রয়েছে কৃষ্ণগিরি জেলা৷

জেলার বেশিরভাগ অংশ নীলগিরির সবুজ বনানী আবৃত এবং সবুজ পাহাড়ের সাথে প্রধানত অর্ধ-শুকনো বৃষ্টি-নির্ভর সমতলভূমি নিয়ে গঠিত।

জনমিতি
------

২০১১ সালের জনগণনা অনুযায়ী চামরাজনগর জেলার জনসংখ্যা ১,০২০,৭৯১ জন  যা প্রায় সাইপ্রাস রাষ্ট্রের জনসংখ্যা অথবা মার্কিন যুক্তরাষ্ট্রের মন্টানা রাজ্যের জনসংখ্যার সমতুল্য। জনসংখ্যার বিচারে ভারতের ৬৪০টি জেলার মধ্যে চামরাজনগরের স্থান ৪৪১তম। জেলায় জনসংখ্যার ঘনত্ব ২০০ জন প্রতি বর্গকিলোমিটার (৫২০ জন/বর্গমাইল) । ২০০১ থেকে ২০১১ সালের মধ্যে জেলার জনসংখ্যা-বৃদ্ধির হার ছিল ৫.৭৫ শতাংশ। জেলার লিঙ্গানুপাত প্রতি ১০০০ জন পুরুষ পিছু ৯৮৯ জন নারী এবং সাক্ষরতার হার ৬১.৪৩ শতাংশ। জনসংখ্যার ৮৬% কন্নড় ভাষায়, ৪.৫৮% তামিল ভাষায়, ৪.৪২% উর্দু ভাষায় এবং ৩.২৯ % তেলুগু ভাষায় কথা বলেন।

জেলার জনসংখ্যার এক-চতুর্থাংশ মানে প্রায় ২৫৯,০০০ জন মানুষ তফসিলি জাতিভুক্ত।জেলার একুটি বিশাল অংশ অরণ্যাবৃত হওয়াতে, এখানে বহু বনবাসী উপজাতির বসবাস রয়েছেঃ সোলিগা, যেরাভা, জেনু কুরুব এবং বেট্টা কুরুব এই অঞ্চলের আদিবাসীদের মধ্যে প্রধান। এই আদিবাসীদের নিজস্ব ভাষা রয়েছে এবং তাদের মোট জনসংখ্যা ১২০,০০০ এর কাছাকাছি যা প্রায় জেলার জনসংখ্যার ১২%। অন্যান্য সম্প্রদায়ের মধ্যে রয়েছে লিঙ্গায়েট, মুসলিম এবং ভোক্কালিগা।

ঐতিহাসিক জনসংখ্যা| বছর | জন. | ±% |
| --- | --- | --- |
| ১৯০১ | ৩,৩৪,৬৭৬ | —     |
| ১৯১১ | ৩,৪৪,৪১৪ | +২.৯% |
| ১৯২১ | ৩,২৮,৫০১ | −৪.৬% |
| ১৯৩১ | ৩,৫২,৪৮৫ | +৭.৩% |
| ১৯৪১ | ৩,৯০,৩৩৭ | +১০.৭% |
| ১৯৫১ | ৪,৪৯,৪৪৮ | +১৫.১% |
| ১৯৬১ | ৫,৩৩,৭৫৯ | +১৮.৮% |
| ১৯৭১ | ৬,১৬,৫০২ | +১৫.৫% |
| ১৯৮১ | ৭,৬৮,১৯৮ | +২৪.৬% |
| ১৯৯১ | ৮,৮৩,৩৬৫ | +১৫% |
| ২০০১ | ৯,৬৫,৪৬২ | +৯.৩% |
| ২০১১ | ১০,২০,৭৯১ | +৫.৭% |

প্রধান পর্যটক আকর্ষণ
--------------------

প্রধান পর্যটকদের আকর্ষণ হ'ল চামরজানগরের শ্রী চামরাজেশ্বর মন্দির, বিলিগিরাঙ্গা পাহাড়, কে গুড়ি, মালে মহাদেশ্বর পাহাড়, সুবর্ণাবতী বাঁধ, শিবসমুদ্রম, বান্দিপুর জাতীয় উদ্যান, গুন্ডলুপেটের গোপালস্বামী পাহাড় ইত্যাদি।

তথ্যসূত্র
---------

1. ↑  "Archived copy"। ৯ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১২ অক্টোবর ২০০৯।
2. 1 2 3 4  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
3. ↑  US Directorate of Intelligence। "Country Comparison:Population"। ২৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১১। Benin 9,325,032
4. ↑  "2010 Resident Population Data"। U. S. Census Bureau। ২৩ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১১। North Carolina 9,535,483
5. ↑  "Chamarajanagar District Population Religion - Karnataka, Chamarajanagar Literacy, Sex Ratio - Census India"। *www.censusindia.co.in* (ইংরেজি ভাষায়)। সংগ্রহের তারিখ ২০২০-০৪-২১।
6. ↑  "Lok Sabha Election 2019, Karnataka profile: Congress-JDS, BJP set for epic clash; Belgaum, Bangalore North, Shimoga key seats"। *Firstpost*। সংগ্রহের তারিখ ২০২০-০৪-২১।